กฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ พ.ศ. 2553
ประกาศวันที่ 2010-12-03

content: กฎกระทรวง กำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ พ.ศ. ๒๕๕๓
content: อาศัยอำนาจตามความในมาตรา ๔ แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ และมาตรา ๖๙ วรรคสี่ และมาตรา ๗๐ วรรคหนึ่ง แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ ซึ่งแก้ไขเพิ่มเติมโดยพระราชบัญญัติกองทุนบำเหน็จบำนาญข้าราชการ (ฉบับที่ ๕) พ.ศ. ๒๕๕๐
content: รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ พ.ศ. ๒๕๔๖ (๒) กฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ (ฉบับที่ ๒) พ.ศ. ๒๕๔๗ (๓) กฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ (ฉบับที่ ๓) พ.ศ.
sectionNo: 1
content: ๒๕๕๐ (๔) กฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ (ฉบับที่ ๔) พ.ศ. ๒๕๕๑
sectionNo: 2
content: ข้อ ๒ ในกฎกระทรวงนี้ “ธนาคาร” หมายความว่า ธนาคารพาณิชย์ตามกฎหมายว่าด้วยธุรกิจสถาบันการเงินธนาคารที่มีกฎหมายเฉพาะจัดตั้งขึ้น และธนาคารต่างประเทศ “บริษัทจัดการกองทุน” หมายความว่า สถาบันการเงินหรือนิติบุคคลอื่นที่ได้รับมอบหมายจากคณะกรรมการให้ดำเนินการจัดการเงินของกองทุน “หลักทรัพย์” หมายความว่า
sectionNo: 2
content: ทรัพย์สิน หลักทรัพย์ตามกฎหมายว่าด้วยหลักทรัพย์และตลาดหลักทรัพย์และกฎหมายต่างประเทศ และให้หมายความรวมถึงส่วนของผู้เป็นหุ้นส่วนหรือการเข้าลงทุนเพื่อแบ่งสรรผลประโยชน์แบบจำกัดความรับผิดในห้างหุ้นส่วนหรือนิติบุคคลที่มีลักษณะทำนองเดียวกันและตราสารอนุพันธ์ด้วย “ตราสารแสดงสิทธิในหนี้” หมายความว่า พันธบัตร
sectionNo: 2
content: ตั๋วแลกเงิน ตั๋วสัญญาใช้เงิน หุ้นกู้ รวมทั้งตราสารอื่นที่มีลักษณะอย่างเดียวกัน “ตราสารทุน” หมายความว่า หุ้นสามัญ หุ้นบุริมสิทธิ ใบสำคัญแสดงสิทธิที่จะซื้อหุ้น รวมทั้งตราสารอื่นที่มีลักษณะอย่างเดียวกัน “ตราสารกึ่งหนี้กึ่งทุน” หมายความว่า หุ้นกู้แปลงสภาพ รวมทั้งตราสารอื่นที่มีลักษณะอย่างเดียวกัน
sectionNo: 2
content: “หน่วยลงทุน” หมายความว่า หน่วยลงทุนของกองทุนและหน่วยลงทุนของกองทุนในต่างประเทศ
sectionNo: 3
content: ข้อ ๓ การจัดการเงินของกองทุนในประเทศหรือต่างประเทศ คณะกรรมการอาจให้ กบข. ดำเนินการ หรือมอบหมายให้บริษัทจัดการกองทุนเป็นผู้รับดำเนินการก็ได้ บริษัทจัดการกองทุนต้องมีคุณสมบัติ ดังต่อไปนี้ (๑)
sectionNo: 3
content: บริษัทจัดการกองทุนผู้ได้รับมอบหมายให้จัดการเงินของกองทุนในประเทศต้องมีคุณสมบัติตามที่กฎหมายว่าด้วยหลักทรัพย์และตลาดหลักทรัพย์กำหนด และต้องมีความเชี่ยวชาญในด้านการลงทุน มีความพร้อมด้านระบบงาน มีบุคลากรและผู้บริหารที่มีประสบการณ์ด้านการลงทุน มีระบบควบคุมภายในที่มีประสิทธิภาพ
sectionNo: 3
content: รวมทั้งไม่มีเหตุอันควรเชื่อว่ามีฐานะการเงินที่อาจก่อให้เกิดความเสียหายต่อกองทุน (๒) บริษัทจัดการกองทุนผู้ได้รับมอบหมายให้จัดการเงินของกองทุนในต่างประเทศต้องได้รับอนุญาตจากหน่วยงานที่มีหน้าที่กำกับดูแลตามกฎหมายของประเทศนั้นและมีความเชี่ยวชาญในด้านการลงทุนในต่างประเทศ
sectionNo: 3
content: หลักเกณฑ์และวิธีการคัดเลือกบริษัทจัดการกองทุน ให้เป็นไปตามที่คณะกรรมการกำหนดโดยการคัดเลือกต้องมีการเปรียบเทียบคุณสมบัติของบริษัทจัดการกองทุนไม่น้อยกว่าสองแห่ง บริษัทจัดการกองทุนจะนำเงินของกองทุนไปลงทุนในตราสารทุนหรือตราสารกึ่งหนี้กึ่งทุนของบริษัทจัดการกองทุนนั้นมิได้
sectionNo: 4
content: ข้อ ๔ ให้กำหนดค่าใช้จ่ายในการดำเนินการจัดการกองทุนของบริษัทจัดการกองทุน ดังต่อไปนี้ (๑) ค่าตอบแทนสำหรับบริษัทจัดการกองทุนภายในประเทศ ปีละไม่เกินร้อยละสองจุดห้าของมูลค่าทรัพย์สินสุทธิของเงินทุนที่บริษัทจัดการกองทุนนั้นรับดำเนินการให้แก่กองทุน (๒) ค่าตอบแทนสำหรับบริษัทจัดการกองทุนต่างประเทศ
sectionNo: 4
content: ให้กำหนดตามแนวทางปฏิบัติของตลาดที่เป็นสากล โดยให้ขออนุมัติต่อคณะกรรมการหรือคณะอนุกรรมการจัดการลงทุนเป็นรายกรณี (๓) ค่าธรรมเนียมและค่าอากรแสตมป์ตามที่จ่ายจริง
sectionNo: 5
content: ข้อ ๕ ภายใต้บังคับข้อ ๖ การจัดการเงินของกองทุน ให้ดำเนินการ ดังต่อไปนี้ (๑) ลงทุนหรือมีไว้ซึ่งหลักทรัพย์ที่มีความมั่นคงสูงอย่างใดอย่างหนึ่งหรือหลายอย่างรวมกัน ดังต่อไปนี้ (ก) เงินสด เงินฝากธนาคาร หรือบัตรเงินฝากที่ธนาคารเป็นผู้ออก (ข) พันธบัตรรัฐบาล ตั๋วเงินคลัง หรือพันธบัตรธนาคารแห่งประเทศไทย (ค)
sectionNo: 5
content: ตราสารแสดงสิทธิในหนี้ที่กระทรวงการคลังค้ำประกันเงินต้นและดอกเบี้ย (ง) ตราสารแสดงสิทธิในหนี้ที่รัฐวิสาหกิจตามกฎหมายว่าด้วยวิธีการงบประมาณเป็นผู้ออก (จ) ตั๋วแลกเงินที่ธนาคารเป็นผู้รับรอง สลักหลัง หรือรับอาวัล หรือตั๋วสัญญาใช้เงินที่ธนาคารเป็นผู้สลักหลังหรือรับอาวัล โดยไม่มีข้อจำกัดความรับผิด (ฉ)
sectionNo: 5
content: ตราสารแสดงสิทธิในหนี้ที่ธนาคารเป็นผู้ออก (ช) ตราสารแสดงสิทธิในหนี้ที่องค์กรปกครองส่วนท้องถิ่น องค์การมหาชนหรือหน่วยงานของรัฐเป็นผู้ออก ตามที่คณะกรรมการกำหนด (ซ) ตราสารแสดงสิทธิในหนี้ที่รัฐบาลต่างประเทศ รัฐวิสาหกิจตามกฎหมายต่างประเทศ องค์การระหว่างประเทศ สถาบันการเงินของรัฐบาลต่างประเทศ
sectionNo: 5
content: หรือสถาบันการเงินระหว่างประเทศเป็นผู้ออกหรือค้ำประกัน ซึ่งดำเนินการภายใต้ข้อผูกพันที่กำหนดและอนุญาตโดยกระทรวงการคลัง (ฌ) ตราสารแสดงสิทธิในหนี้ตามโครงการแปลงสินทรัพย์เป็นหลักทรัพย์ ที่ออกโดยนิติบุคคลเฉพาะกิจที่จัดตั้งขึ้นตามกฎหมายว่าด้วยนิติบุคคลเฉพาะกิจเพื่อการแปลงสินทรัพย์เป็นหลักทรัพย์ (ญ)
sectionNo: 5
content: ตราสารแสดงสิทธิในหนี้ที่ได้รับการจัดอันดับอยู่ในระดับตามที่รัฐมนตรีว่าการกระทรวงการคลังประกาศกำหนดในราชกิจจานุเบกษา หรือตราสารแสดงสิทธิในหนี้ที่ออก อาวัลหรือค้ำประกันเงินต้นและดอกเบี้ยเต็มจำนวนโดยนิติบุคคลที่ได้รับการจัดอันดับอยู่ในระดับตามที่รัฐมนตรีว่าการกระทรวงการคลังประกาศกำหนดในราชกิจจานุเบกษา
sectionNo: 5
content: ทั้งนี้ การจัดอันดับความน่าเชื่อถือดังกล่าวจะต้องกระทำโดยสถาบันจัดอันดับความน่าเชื่อถือที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์หรือสถาบันจัดอันดับความน่าเชื่อถือของต่างประเทศซึ่งเป็นที่ยอมรับจากสำนักงานคณะกรรมการกำกับหลักทรัพย์และตลาดหลักทรัพย์ (ฎ)
sectionNo: 5
content: ตราสารอนุพันธ์ที่มีวัตถุประสงค์เกี่ยวกับการลงทุนในหลักทรัพย์เฉพาะตาม (ก) - (ญ) ที่คณะกรรมการกำหนด (ฏ) หน่วยลงทุนหรือใบสำคัญแสดงสิทธิที่จะซื้อหน่วยลงทุนของกองทุนรวมที่มีวัตถุประสงค์เพื่อลงทุนในหลักทรัพย์เฉพาะตาม (ก)-(ฎ) (๒) อาจลงทุนในหลักทรัพย์อื่นอย่างใดอย่างหนึ่งหรือหลายอย่างรวมกัน ดังต่อไปนี้ (ก)
sectionNo: 5
content: บัตรเงินฝากที่บริษัทเงินทุนเป็นผู้ออก (ข) ตั๋วแลกเงินที่บริษัทเงินทุนหรือบริษัทเครดิตฟองซิเอร์เป็นผู้รับรอง สลักหลังหรือรับอาวัล หรือตั๋วสัญญาใช้เงินที่บริษัทเงินทุนหรือบริษัทเครดิตฟองซิเอร์เป็นผู้สลักหลังหรือรับอาวัล โดยไม่มีข้อจำกัดความรับผิด (ค) ตราสารแสดงสิทธิในหนี้ที่บริษัทเงินทุน
sectionNo: 5
content: บริษัทเครดิตฟองซิเอร์ บริษัทหลักทรัพย์บริษัทจำกัด หรือบริษัทมหาชนจำกัดเป็นผู้ออก (ง) ตราสารแสดงสิทธิในหนี้ที่นิติบุคคลต่างประเทศที่อยู่ภายใต้อำนาจการควบคุมหรือการบริหารของนิติบุคคลไทยเป็นผู้ออก (จ)
sectionNo: 5
content: ตราสารแสดงสิทธิในหนี้ที่นิติบุคคลผู้ออกมิได้มีภูมิลำเนาอยู่ในประเทศไทยแต่ได้รับอนุญาตให้เสนอขายหลักทรัพย์ในประเทศไทย (ฉ) ตราสารทุน (ช) ตราสารกึ่งหนี้กึ่งทุน (ซ) อสังหาริมทรัพย์ (ฌ) ตราสารอนุพันธ์ที่มีวัตถุประสงค์เกี่ยวกับการลงทุนในหลักทรัพย์เฉพาะตาม (ก) - (ช) ที่คณะกรรมการกำหนด (ญ)
sectionNo: 5
content: หน่วยลงทุนหรือใบสำคัญแสดงสิทธิที่จะซื้อหน่วยลงทุนของกองทุนรวมที่มีวัตถุประสงค์เพื่อลงทุนในหลักทรัพย์เฉพาะตาม (ก) - (ฌ) (๓) อาจลงทุนในหลักทรัพย์ตามที่รัฐมนตรีว่าการกระทรวงการคลังประกาศกำหนดในราชกิจจานุเบกษา โดยต้องกำหนดว่าเป็นหลักทรัพย์ตาม (๑) หรือ (๒) และอาจกำหนดหลักเกณฑ์อื่นให้ถือปฏิบัติด้วยก็ได้
sectionNo: 5
content: (๔) การลงทุนในต่างประเทศ คณะกรรมการอาจกำหนดให้ลงทุนหรือมีไว้ซึ่งหลักทรัพย์ที่มีความมั่นคงสูงหรือหลักทรัพย์อื่นแตกต่างจากที่กำหนดไว้ใน (๑) หรือ (๒) หรือกำหนดประเภทหลักทรัพย์เพิ่มเติม รวมทั้งกำหนดหลักเกณฑ์และวิธีการในการจัดการเงินของกองทุนในต่างประเทศด้วยก็ได้ (๕)
sectionNo: 5
content: คณะกรรมการอาจกำหนดให้ทำธุรกรรมที่เกี่ยวข้องกับการลงทุนดังต่อไปนี้ได้โดยให้คำนึงถึงประโยชน์ของกองทุนเป็นสำคัญ ทั้งนี้ ตามหลักเกณฑ์ วิธีการ และเงื่อนไขที่คณะกรรมการกำหนด (ก) ซื้อโดยมีสัญญาขายคืน หรือขายโดยมีสัญญาซื้อคืนซึ่งหลักทรัพย์ใน (๑) หรือ (๒) (ข) ยืมหรือให้ยืมหลักทรัพย์ (ค)
sectionNo: 5
content: ธุรกรรมเพื่อป้องกันความเสี่ยง (ง) ธุรกรรมหรือสัญญาอนุพันธ์ (จ) ขายหลักทรัพย์ที่ไม่ได้ถือครอง (short sell)
sectionNo: 6
content: ข้อ ๖ การจัดการเงินของกองทุนนอกจากส่วนที่นำไปลงทุนตามแผนการลงทุนให้ดำเนินการดังต่อไปนี้ (๑) ลงทุนในหลักทรัพย์ตามข้อ ๕ (๑) ไม่น้อยกว่าร้อยละหกสิบ และอาจลงทุนในหลักทรัพย์ตามข้อ ๕ (๒) ไม่เกินร้อยละสี่สิบ เว้นแต่การลงทุนในต่างประเทศ ให้นำเงินไปลงทุนตามข้อ ๕ (๔) ได้ไม่เกินร้อยละหกสิบ (๒)
sectionNo: 6
content: ลงทุนในตราสารทุน ตราสารกึ่งหนี้กึ่งทุน หรือตราสารแสดงสิทธิในหนี้ซึ่งไม่รวมถึงพันธบัตร ตั๋วแลกเงิน ตั๋วสัญญาใช้เงิน หรือตราสารอย่างอื่นที่มีลักษณะอย่างเดียวกัน ที่ออกโดยนิติบุคคลใดนิติบุคคลหนึ่งไม่เกินร้อยละสิบหรือไม่เกินจำนวนที่คณะกรรมการกำหนด การลงทุนในตราสารทุนและตราสารกึ่งหนี้กึ่งทุน
sectionNo: 6
content: เมื่อรวมกันทุกนิติบุคคลต้องไม่เกินร้อยละสามสิบห้า (๓) ลงทุนในอสังหาริมทรัพย์ได้ไม่เกินร้อยละสิบสอง โดยคณะกรรมการอาจกำหนดหลักเกณฑ์และเงื่อนไขด้วยก็ได้
sectionNo: 7
content: ข้อ ๗ เพื่อประโยชน์ในการปฏิบัติตามกฎกระทรวงนี้ การบันทึกมูลค่าหลักทรัพย์ ให้ถือราคาทุนรวมทั้งค่าใช้จ่ายที่จ่ายไปเพื่อให้ได้หลักทรัพย์นั้นมา โดยให้มีการวัดมูลค่าหลักทรัพย์ทุกสิ้นรอบระยะเวลาบัญชีของกองทุน ยกเว้นอสังหาริมทรัพย์ ให้วัดมูลค่าหลักทรัพย์อย่างน้อยปีละหนึ่งครั้ง ทั้งนี้
sectionNo: 7
content: ตามหลักเกณฑ์และวิธีการที่คณะกรรมการประกาศกำหนด
sectionNo: 8
content: ข้อ ๘ การซื้อขายหลักทรัพย์จดทะเบียนตามกฎหมายว่าด้วยหลักทรัพย์และตลาดหลักทรัพย์ต้องกระทำในตลาดหลักทรัพย์แห่งประเทศไทย หรือตามที่คณะกรรมการกำหนด
sectionNo: 9
content: ข้อ ๙ การจัดการเงินของกองทุนนอกจากที่กำหนดไว้ในข้อ ๕ คณะกรรมการอาจให้ กบข. หรือบริษัทจัดการกองทุน ดำเนินการดังต่อไปนี้ด้วยก็ได้ (๑) ขาย แลกเปลี่ยน ขายฝาก จำนอง ปลดจำนองให้แก่ผู้จำนอง หรือโอนสิทธิจำนองอสังหาริมทรัพย์หรือสังหาริมทรัพย์ที่อาจจำนองได้ (๒) ก่อตั้งหรือระงับทั้งหมดหรือบางส่วน
sectionNo: 9
content: ซึ่งทรัพยสิทธิอันเกี่ยวกับอสังหาริมทรัพย์ตามประมวลกฎหมายแพ่งและพาณิชย์หรือตามกฎหมายอื่น (๓) จำหน่ายหรือทำข้อผูกพันที่จะให้จำหน่ายไปซึ่งสิทธิเรียกร้องที่จะมุ่งก่อตั้ง หรือโอนไปซึ่งทรัพยสิทธิในที่ดินหรือที่จะให้ที่ดินปลอดจากทรัพยสิทธิดังกล่าว (๔) ให้เช่าอสังหาริมทรัพย์ หรือให้เช่าซื้ออสังหาริมทรัพย์
sectionNo: 9
content: (๕) ขายหรือแลกเปลี่ยนสังหาริมทรัพย์ที่มีทะเบียนแสดงกรรมสิทธิ์หรือเอกสารแสดงกรรมสิทธิ์
sectionNo: 10
content: ข้อ ๑๐ เงินสำรองตามมาตรา ๗๒ ให้นำไปลงทุนในตราสารแสดงสิทธิในหนี้ของรัฐหรือรัฐวิสาหกิจก่อน แต่หากขณะใดขณะหนึ่งไม่มีตราสารดังกล่าวให้ลงทุน คณะกรรมการจะประกาศกำหนดให้นำเงินสำรองไปลงทุนตามหลักเกณฑ์และวิธีการในข้อ ๕ และข้อ ๖ ก็ได้
sectionNo: 11
content: ข้อ ๑๑ การจัดการเงินของกองทุน หากผู้ออกตราสารหรือลูกหนี้ผิดนัดชำระหนี้หรือมีพฤติการณ์ว่าจะไม่สามารถชำระหนี้ได้ ให้กองทุนรับชำระหนี้ด้วยทรัพย์สินอื่นแทนได้ตามหลักเกณฑ์และวิธีการที่คณะกรรมการกำหนด
sectionNo: 12
content: ข้อ ๑๒ ในกรณีที่ปรากฏว่าบริษัทจัดการกองทุนใดจัดการเงินของกองทุนไม่เป็นไปตามหลักเกณฑ์และวิธีการที่กำหนดในกฎกระทรวงนี้ ให้บริษัทจัดการกองทุนนั้นดำเนินการแก้ไขให้เป็นไปตามหลักเกณฑ์และวิธีการในกฎกระทรวงนี้โดยไม่ชักช้า แต่ต้องไม่เกินสามสิบวันนับแต่วันที่ไม่เป็นไปตามนั้น
sectionNo: 12
content: เว้นแต่สัดส่วนการลงทุนให้เป็นไปตามที่กำหนดในวรรคสอง ในกรณีที่สัดส่วนการลงทุนของกองทุนไม่เป็นไปตามที่กำหนดในกฎกระทรวงนี้อันเนื่องมาจากการปรับแผนการลงทุน มูลค่าหลักทรัพย์ตามราคาตลาดเปลี่ยนแปลงไปหรือเหตุการณ์อื่นที่มิใช่การลงทุนเพิ่มเติม
sectionNo: 12
content: เว้นแต่การเปลี่ยนแปลงมูลค่าหลักทรัพย์ที่มีผลทำให้มูลค่าหลักทรัพย์ลดลง และการปรับสัดส่วนภายในเวลาอันสั้นอาจส่งผลกระทบต่อตลาดเงินตลาดทุนหรือส่งผลกระทบต่อผลประโยชน์ของสมาชิก คณะกรรมการอาจขยายระยะเวลาให้ กบข.
sectionNo: 12
content: หรือบริษัทจัดการกองทุนดำเนินการปรับสัดส่วนการลงทุนเพื่อดำรงสถานะของกองทุนได้ตามหลักเกณฑ์และวิธีการที่คณะกรรมการกำหนด ทั้งนี้ โดยคำนึงถึงผลประโยชน์ของสมาชิกเป็นสำคัญ
sectionNo: 13
content: ข้อ ๑๓ ให้บริษัทจัดการกองทุนยื่นรายงานแสดงการจัดการกองทุนประจำเดือนต่อคณะอนุกรรมการจัดการลงทุนภายในวันที่ยี่สิบของเดือนถัดจากเดือนที่จะต้องรายงาน โดยให้ยื่นตามแบบที่คณะอนุกรรมการจัดการลงทุนกำหนด
sectionNo: 14
content: ข้อ ๑๔ บรรดาประกาศ ระเบียบ หรือมติคณะกรรมการที่ออกตามกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ พ.ศ. ๒๕๔๖ ให้ยังคงใช้บังคับได้ต่อไปเพียงเท่าที่ไม่ขัดหรือแย้งกับกฎกระทรวงนี้ จนกว่าจะมีประกาศ ระเบียบ หรือมติคณะกรรมการตามกฎกระทรวงนี้ใช้บังคับ
content: ให้ไว้ ณ วันที่ ๒๙ พฤศจิกายน พ.ศ. ๒๕๕๓ กรณ์ จาติกวณิช รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๖๙ วรรคสี่ และมาตรา ๗๐ วรรคหนึ่ง แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ ซึ่งแก้ไขเพิ่มเติมโดยพระราชบัญญัติกองทุนบำเหน็จบำนาญข้าราชการ (ฉบับที่ ๕) พ.ศ. ๒๕๕๐
content: มีสาระสำคัญเป็นการกำหนดให้กองทุนบำเหน็จบำนาญข้าราชการสามารถมอบหมายให้สถาบันการเงินหรือนิติบุคคลอื่นเป็นผู้ดำเนินการจัดการเงินของกองทุนบำเหน็จบำนาญข้าราชการได้ทั้งในประเทศและต่างประเทศ สมควรปรับปรุงหลักเกณฑ์และวิธีการจัดการเงินของกองทุนบำเหน็จบำนาญข้าราชการ เพื่อให้สอดคล้องกับการดำเนินการดังกล่าว
content: และเพื่อให้เกิดความคล่องตัวในการลงทุน การจัดการเงินของกองทุนบำเหน็จบำนาญข้าราชการกระทำได้กว้างขวางยิ่งขึ้น และเกิดประโยชน์สูงสุดแก่สมาชิกกองทุนบำเหน็จบำนาญข้าราชการ จึงจำเป็นต้องออกกฎกระทรวงนี้
sectionNo: ฉบับที่ 2
content: กฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ (ฉบับที่ ๒) พ.ศ. ๒๕๕๙
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากการกำหนดสัดส่วนการนำเงินของกองทุนบำเหน็จบำนาญข้าราชการไปลงทุนหาผลประโยชน์ตามข้อ ๖ (๑) และ (๓) แห่งกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ พ.ศ. ๒๕๕๓
content: ยังไม่สอดคล้องกับสถานการณ์ปัจจุบันที่ตลาดเงินและตลาดทุนมีการพัฒนาอย่างต่อเนื่อง สมควรแก้ไขเพิ่มเติมโดยเพิ่มสัดส่วนการลงทุนในหลักทรัพย์ในต่างประเทศและการลงทุนในอสังหาริมทรัพย์ เพื่อให้การจัดการเงินของกองทุนกระทำได้กว้างขวางยิ่งขึ้นและสามารถกระจายความเสี่ยงของการลงทุนได้อย่างมีประสิทธิภาพ
content: อันจะทำให้เกิดความคล่องตัวในการลงทุนและเกิดผลประโยชน์สูงสุดแก่สมาชิกของกองทุน จึงจำเป็นต้องออกกฎกระทรวงนี้
sectionNo: ฉบับที่ 3
content: กฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ (ฉบับที่ ๓) พ.ศ. ๒๕๖๓
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่สัดส่วนการนำเงินของกองทุนบำเหน็จบำนาญข้าราชการไปลงทุนในต่างประเทศตามที่กำหนดไว้ในกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ พ.ศ. ๒๕๕๓
content: ซึ่งแก้ไขเพิ่มเติมโดยกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ (ฉบับที่ ๒) พ.ศ. ๒๕๕๙ ไม่สอดคล้องกับสถานการณ์ทางเศรษฐกิจที่มีการเปลี่ยนแปลงอย่างรวดเร็ว สมควรแก้ไขสัดส่วนการนำเงินไปลงทุนในต่างประเทศเพิ่มขึ้น
content: เพื่อเพิ่มความคล่องตัวในการจัดการเงินของกองทุนให้กระทำได้อย่างมีประสิทธิภาพเพื่อประโยชน์สูงสุดของกองทุน จึงจำเป็นต้องออกกฎกระทรวงนี้
sectionNo: ฉบับที่ 4
content: กฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ (ฉบับที่ ๔) พ.ศ. ๒๕๖๕
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่สัดส่วนการนำเงินของกองทุนบำเหน็จบำนาญข้าราชการไปลงทุนในต่างประเทศตามที่กำหนดไว้ในกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ พ.ศ. ๒๕๕๓
content: ซึ่งแก้ไขเพิ่มเติมโดยกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ (ฉบับที่ ๓) พ.ศ. ๒๕๖๓ ไม่สอดคล้องกับสถานการณ์ทางเศรษฐกิจที่มีการเปลี่ยนแปลงอย่างรวดเร็ว สมควรแก้ไขสัดส่วนการนำเงินไปลงทุนในต่างประเทศเพิ่มขึ้น
content: เพื่อเพิ่มความคล่องตัวในการจัดการเงินของกองทุนบำเหน็จบำนาญข้าราชการให้กระทำได้อย่างมีประสิทธิภาพเพื่อประโยชน์สูงสุดแก่สมาชิก จึงจำเป็นต้องออกกฎกระทรวงนี้